kardosdrur/scandi-wiki huggingface dataset:
Vandkunsten

Vandkunsten er et springvand, der var tegnet af Johannes Magdahl Nielsen i 1910 og står på torvet af samme navn i København. Torvet Vandkunsten har sit navn efter et pumpeværk opført af Christian 3. i 1500-tallet.

Springvandets udseende 
Springvandet er en granitsøjle, som foroven ender i en kugle, der er indfattet i bronze. Indfatningen er udformet som ildflammer. Vandet kommer ud i fire stråler fra torskehoveder på granitsøjlen.

Fiskene symboliserer det tidligere fisketorv på stedet, mens flammerne og kuglen er en henvisning til, at svenskernes storm på København i februar 1659 fandt sted her. De svenske soldater trængte ind fra området, hvor Tivoli ligger i dag. På hjørnet af Vandkunsten og Gåsegade er der opsat en mindeplade til om hovedangrebet, der satte ind her, mellem Vandkunsten og Stormgade.

Torvet og gadens historie 

Torvet Vandkunsten har sit navn efter et pumpeværk opført af Christian 3. Det skulle forsyne slottet på Slotsholmen med vand, for de lokale brønde var ikke meget tjenlige, da spildevand fra de lokale garverier og offentlige dasser forurenede brøndvandet. Hyskenstræde og Magstræde er opkaldt efter "et lille hus" og en "mag" (= et offentligt lokum, bygget som en bådebro ud over vandet, hvor man kunne sidde "i ro og mag" og gøre sit fornødne ned i kanalen), mens Knabrostræde er opkaldt efter Knarrebro, der netop var sådan en bro.  Knabrostrædes navn har været forklaret som et minde om en knagende bro; men broen blev ikke bygget før i 1650'erne, mens gadens navn var kendt i 1547 som Knagerøgstræde, dvs den knagende rygs stræde, hvad der hellere kan henvise til anstrengelser ved brug af en mag. 

Rådhusstræde hed oprindeligt Vandmøllestræde, da de store vandhjul havde deres plads ved strædets ende. Da møllegraven i Løngangsstræde blev tilkastet, mistede møllehjulene deres vand, og Vandkunsten blev omgjort til et torv. Til sidst måtte pumpeværket i Vandkunsten lukke, og det lever kun videre i gadens navn. I stedet kom vand fra Emdrup sø.

Brønden på torvet blev brugt til at vande heste ved, og torvet blev brugt som losseplads. Efterhånden blev Vandkunsten et loppetorv, og lotteriet blev trukket af drenge fra opfostringshuset. 

Støvlet-Cathrine havde sin bopæl ved Vandkunsten fra 1767, da hun indledte sin forbindelse med Christian 7.

På torvet ses et gammelt vejskilt fra 1700-tallet med navnet WANDKONSTEN, nu indmuret i en nyere bygning på torvets sydøstlige hjørne (mod Frederiksholms Kanal).

Noter

Eksterne henvisninger 

Skulpturer i Danmark
Gader i Indre By (København)
Torve og pladser i København
PERI GmbH

PERI er en tysk producent og udbyder af systemforskalling og stilladser. Selskabet blev grundlagt i 1969.
Udover hovedfabrikken i Weissenhorn ved Ulm omfatter virksomheden mere end 60 udenlandske datterselskaber og 160 lagerlokaliteter. På verdensplan har virksomheden 9.500 medarbejdere, hvoraf mere end 850 er ingeniører (2008). 
I 2019 opnåede PERI en omsætning på ca. 1.685 mio. €.

Historie 

PERI blev grundlagt i 1969 af Artur Schwörer i Weissenhorn ved Ulm, Tyskland. Det første produkt var trægitterdrageren T 70 V med høj bæreevne og en patenteret klæbesamling. Den blev i 1984 erstattet af GT 24. 
Med ACS (Automatic Climbing System) satte PERI en milesten i den selvklatrende teknik, da dette system er til at bruge ved forskalling af høje bygninger uden kran. 
1980 gjorde PERI materialet aluminium til et byggemateriale. Den skepsis, der var i starten på byggepladserne, gav efter for den erkendelse, at 20% vægtbesparelse ved dækforskalling var en stor lettelse, da der efter støbning skal afforskalles manuelt.

I de sidste 10 år er omsætningen i PERI-gruppen steget fra 760 til 1.685 mio. €, og antal medarbejdere vokset fra 4.265 til 9.500

Programoversigt 

Produkterne omfatter dragerforskalling, ramme- og vægforskalling, søjleforskalling, dækforskalling, stillads, konsolsystemer, klatringssystemer, bærende stilladser, dækstøtter, elementstøtter, finérplader, støttebukke for ensidig støbning, ankersystemer, komponenter samt rådgivning, programmer, App´s og uddannelse.

Projekter 
Projekter, som er bygget med PERI-systemløsninger, omfatter bl.a.:

 Kronprinsesse Marys BroDanmark 

 Øresundsforbindelsen, Danmark – Forskallingsmaskine for den monolitiske Tunnel
 Den Arktiske Ring i Zoo, Danmark 
 Museumscenter Blåvand, Danmark
 Operaen, Holmen København
 Skuespilhuset, København, Danmark
 Mærsk Tårnet, København, Danmark
 Bestseller, Århus, Danmark
 Den Blå Planet, Danmark
 Viaduc de Millau, Frankrig – Verdens højeste bropiller på indtil 245 m i højden.
 Turning Torso, Malmø, Sverige – Snoet højhus tegnet af den spanske arkitekt Santiago Calatrava

Eksterne henvisninger/kilder 
 PERI Danmark A/S
 PERI SE 

Fremstillingsvirksomheder fra Tyskland
Vandkunsten (flertydig)

Vandkunsten har flere betydninger:

 Vandkunsten – et springvand i København
 Vandkunsten (gade) – en gade i København
 Tegnestuen Vandkunsten – en dansk arkitekttegnestue
 Forlaget Vandkunsten – et dansk forlag
Mørup (Fjenneslev Sogn)

Mørup er en sædegård, der nævnes første gang i 1584 i et kongebrev til lensmand Peder Reedtz. I 1743 brændte gården ved vinterens begyndelse umiddelbart efter at høsten var kommet i hus. Ejerern Bolle Willum Luxdorph mistede sin fædrenearv og blev nødt til at sælge gården for at betale panthaverne . 

Mørup er nu avlsgård under Sorø Akademi. Hovedbygningen er opført i 1801 og ombygget i 1830. 

Gården ligger i Fjenneslev Sogn i Sorø Kommune. Mørup er på 268 hektar

Ejere af Mørup 
(1584-1672) Kronen
(1672-1678) Ulrik Frederik Gyldenløve
(1678-1686) Frederik Christoffersen Gabel
(1686-1695) Niels Christoffersen
(1695-1698) Frantz Christian Bouorden
(1698-1705) Johan Hacksen
(1705-1716) Otto Korff
(1716-1726) Christian Luxdorph
(1726-1735) Susanne Magdalene Olesdatter Worm gift Luxdorph
(1735-1748) Bolle Willum Luxdorph (skriver i sin dagbog 7. august 1747: "Solte jeg min Gaard Mørup til Lars Biørn for 18000 Rdr. cour." og den 17. juni 1748:"Udstæd Skiøde til Lars Biørn paa Mørup Gaard oc Godss.").
(1748-1755) Lars Bjørn
(1755-1764) Holger Andersen Skeel
(1764-1772) Regitze Sophie baronesse Güldencrone gift Skeel
(1772-1776) Eggert Christopher lensgreve Knuth
(1776-1786) Johan Henrik Eggertsen greve Knuth-Gyldensteen
(1786-1803) Frederik Eggertsen greve Knuth-Knuthenborg
(1803-1816) Iver Ammitzbøll
(1816-1817) Dorothea Elisabeth Falckenthal gift (1) Ammitzböll (2) Ibsen
(1817-1825) Peter Diderik Ibsen
(1825-) Stiftelsen Sorø Akademi

Eksterne henvisninger 

 Stiftelsen Sorø Akademi

Herregårde i Sorø Kommune
Herregårde i Sorø Amt
Robin

Robin kan henvise til flere artikler:
 Robin Hood – henviser til flertydigt opslag.
 Robin Gibb – guitarist fra musikgruppen Bee Gees.
 Robin (tegneseriefigur) – superhelten Batmans medhjælper.
 Nico Robin fra mangaen og animeen One Piece.
 Robin (film) – dansk film fra 2017, filmen er instrueret af Antonio Steve Tublén
Ære

Ære er et antropologisk og sociologisk begreb som bruges af mange mennesker og kulturer om en persons, families eller folkegruppes oplevede værdi. Beslægtede begreber er hæder, anseelse, respekt og værdighed.

Ære er den opfattede værdi af en person, gruppe eller institution - enten generelt indenfor tapperhed, ridderlighed, ærlighed, medfølelse eller efter nærmere specifikt moralkodeks primært indenfor krig, religion, slægt eller ægteskab. Den opfattede værdi vurderes af person selv (efter egne æresbegreber) eller efter kulturelle normer eller et kendt moralkodeks. En ærefuld handling kan øge den sociale status og give anerkendelse.

Alle kendte samfund har en eller anden form for æresbegreb. Æren er ofte knyttet til ejendom, bedrifter, status eller position og har til formål at opretholde samfundets værdier og orden. Det modsatte af ære er skam. I den vestlige kulturkreds var kritikken af ære-begreberne knyttet til frihed og til sandhed. Begrebet ærlig er etymologisk knyttet til æresbegrebet. I det gamle slægtssamfund var svig at regne som æreløst. Normen for hvad der giver eller fratager ære varierer med tid og sted – for eksempel har en ugift kvindes kyskhed og en gift kvindes troskab været afgørende for hendes ære i mange kulturer. En påstand, der kunne ødelægge omdømmet kunne evt. forsvares ærefuldt ved retten eller ved en duel.

Det er blevet sagt at der er tre ting som kan få mennesker til at dræbe: Materiel fortjeneste, had eller vrede og ære – eller snarere, frygten for at miste ære.

Hvor hæder og anseelse for en stor del er noget ydre, noget som andre kan give én, har respekt og værdighed også et tydeligt indre aspekt.

Se også 

 Omdømme

Samfund
Dyder
Romkugle

Romkugler fremstilles af rester af wienerbrød og kager, som æltes sammen med romessens. De fleste bagere og konditorer i Danmark sælger romkugler. De kendes i Midtjylland og Østjylland som "trøfler" eller "trøffelkugler", mens de på Mors går under navnet "sputnik".

Romkugler fås op til 15 cm i diameter med forskellig krymmel. Farven på dejen afhænger af, om de er lavet af wienerbrødsdej (lys dej) eller chokoladekagerester (mørk dej).

Studenterbrød er nært beslægtede med romkugler. De bages på samme måde, men er flade/firkantede med hindbærsyltetøj og overtrukket med glasur.

"Kanonkugler" er en variant af romkugler. De er rullet i lakridskrymmel og lavet af den mørke dej uden romessens. Kanonkugler kan også fås med  chokolade krymmel

Se også 
 Havregrynskugle

Eksterne henvisninger

Referencer 

Wienerbrød
Danske kager
Simeons Kirke

Simeons Kirke ligger på Sjællandsgade på Nørrebro i Københavns Kommune.

Kirkens arkitekt var Johannes Magdahl Nielsen.

Litteratur 
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001.

Eksterne kilder og henvisninger 

 Simeons Kirke hos KortTilKirken.dk
 Simeons Kirke | Simeon-Sankt Johannes Sogn 

Kirker i Københavns Kommune
Kirker i Københavns Stift
Kirker i Københavns Amt
Nørrebro
Store Ladegård

Store Ladegård er en gammel sædegård, den nævnes første gang i 1181. Gården ligger i Slaglille Sogn i Sorø Kommune. Hovedbygningen er opført i 1833 og stærkt ombygget i 1923. Navnet på gården skrives i dag som Sorø Store Ladegård. Store Ladegård Gods er på 406,6 hektar med Krebshusgård, Køkkenhøjgård, Engelsborg og Strølstrupgård

Ejere af Store Ladegård 

(1181-1200) Kronen
(1200-1536) Sorø Kloster
(1536-1643) Kronen
(1643-1864) Sorø Akademi
(1864-1871) Chr. A. Amonsen
(1871-1902) D. J. T. Jordy
(1902-1910) Poul Gunnar Juncker
(1910-1914) Anna Margrethe Jensdatter Kjeldsen gift (1) Juncker (2) Hornemann 
(1914-1918) H. P. Hansen
(1918-1919) skibsreder Henschel
(1918-1922) forpagter W. Schourup
(1922-1923) Frederik Conrad Christian Christopher Ludvigsen lensgreve Holstein-Holsteinborg
(1923-1940) W. Steenberg
(1940-1943) W. Steenbergs dødsbo
(1943-1977) Erich Steenberg
(1977-1995) Hans Steenberg
(1995-) Lars Erik Nobel

Herregårde i Sorø Kommune
Herregårde i Sorø Amt
Individualisme

Individualisme er en etisk, politisk og social filosofi som omhandler individuel frihed. Centralt står værdier som individuel integritet, selvstændighed, selvrådighed, autonomi, personlig uafhængighed og ideen om det myndige menneske. Individualisme repræsenterer en opposition til autoritet, og alle former for kontrol over den enkelte, og særlig den som bliver udøvet af staten.

Kort sagt er forskellen på individualisme og egoisme, at individualisme søger respekten for alle individer, mens egoisme kun søger at pleje interessen for et enkelt individ (sig selv).

Se også 
 Individualistisk anarkisme
 Eksistentialisme
 Liberalisme
 Anarkisme

Referencer 

Etik
Ideologier
Filosofi
Alpha Han

Alpha Han er Jokerens (Jesper Dahls) debutalbum som solist fra 2003. Albummet er produceret af Ezi-Cut og udgivet på selskabet EMI. Albummet solgte solgte over 33.000 eksemplarer.

Trackliste 
 "Der er stadig Bartendere (Intro)"
 "Sulten" – Feat. Styggtann
 "Kvinde Din – Møgluder"
 "Gigolo Jesus"
 "Det ku' ha' været Dig"
 "Udveje"
 "Er det Politiet (Interlude)"
 "Brev til en Homie"
 "Alpha Han (Interlude)"
 "Havnen"
 "Livet i Krybesporet"
 "Flamingo Fridays" – Feat. L.O.C. & Troo.L.S.
 "Somom.Com"
 "Hey Smukke"
 "Tør Øjnene" – Feat. Orgie-E & Clemens
 "Bøn fra en Player (Outro)"

Referencer 

Album fra 2003
Rapalbum fra Danmark
Highland Park

Highland Park er et whiskydestilleri nær Kirkwall, hovedstaden på Orkneyøerne. Destilleriet blev formodentlig grundlagt i 1790'erne.

Highland Park er det nordligste destilleri i Skotland.

Ekstern henvisning
 highlandpark.co.uk 

Whisky fra Skotland
Etableret i 1798
Kildevældskirken

Kildevældskirken ligger på Ved Kildevældskirken på Østerbro i Københavns Kommune.

Kirkens arkitekt var Paul Staffeldt Matthiesen.

Historie

Kirkebygningen

Interiør

Altertavle

Prædikestol

Døbefont

Orgel

Kirkeskib

Gravminder

Referencer

Literatur 
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001.

Eksterne kilder og henvisninger 
 Kildevældskirken hos KortTilKirken.dk

Kirker i Københavns Kommune
Kirker i Københavns Amt
Kirker i Københavns Stift
Østerbro
Glóin

Gloín er en fiktiv figur i Tolkiens "Ringenes Herre". Han er dværg af Durins folk og far til Gimli og søn af Groin, født i 2783.

I 2941 TA fulgte han med hobbiten Bilbo Sækker, Thorin Egeskjold og 11 andre dværge (hans bror Oin og Balin, Dwalin, Bifur, Bofur, Bumbur, Ori, Nori, Dori, Fili og Kili), og en del af vejen var også troldmanden Gandalf med på deres rejse.
Efter Smaugs fald og femhæreslaget trak Gloín sig tilbage og var ikke meget omtalt ellers.

Gloín var en god ven af Bilbo, Gandalf og Frodo.

Eksterne henvisninger 
 

Personer i Ringenes Herre
Spyd

Et spyd er et gammelt våben af et langt skaft (typisk træ)  påmonteret en klinge (ofte sten eller Jern). Den ene ende af skaftet er i tidens løb blevet spidset, så det er skarpt nok til at blive brugt som våben.

Der er fundet spyd fra stenalderen. Dengang blev de brugt til jagt, mens de i middelalderen blev brugt til krig. Buen overtog senere spyddets plads som jagtvåben.

Benyttelse af dyr 
Konstruktion og brug af spyd er også benyttet af chimpansearten Pan troglodytes verus. Chimpanser nær Kédougou i Senegal er observeret, mens de konstruerede spyd ved at brække lige grene af træer, hive barken og pindene af, og benytte tænderne til at gøre den ene ende skarp. De kan benytte spyddene til at jage sovende galagoer i huller. Orangutanger har også benyttet spyd til at fiske efter at have observeret mennesker fiske med spyd.

Se også 
Pilum
Pil

Kilder og referencer 

Kilende værktøj
Projektiler
Ødemark (Bromme Sogn)

Ødemark er en gammel gård, som nævnes første gang i 1280. I gamle dage hed gården Øthemark. Gården ligger i Bromme Sogn i Sorø Kommune. Hovedbygningen er opført i 1880 af arkitekt Hans J. Holm og ombygget i 1935-36 ved arkitekt Tyge Hvass.

Ødemark Gods er på 364,4 hektar med Herrestrupgård.

Ejere af Ødemark 

(før 1280)  Kronen
(1280-1536) Sorø Kloster
(1536-1664) Kronen
(1664-1674) Jens Lassen
(1674-1718) Forskellige ejere
(1718-1731) Kronen
(1731-1742) Urban Jacobsen Bruun
(1742-1744) Elisabeth Steen gift Bruun
(1744-1738) Forskellige ejere
(1783-1791) Adam Gottlob Severin Kraft
(1791-1796) Forskellige ejere
(1796-1805) Valentin Hansen
(1805-1826) Hans Frederik Rudolph Grabow Juel
(1826-1846) Hannibal Julius Petersen
(1846-1871) Peter Julius August Petersen
(1871-1910) Julius A. Petersen
(1910-1935) Ejnar Julius Petersen
(1935-1947) Herman Friedrich Acker
(1947-1953) Helge du Plessis de Richelieu
(1953-1954) Statens Jordlovsudvalg
(1954-1967) O. Friis / Erna Friis
(1967-1977) Svend Holst Frederiksen
(1977-1987) Karin Holst
(1987-1994) Tage Hvid Petersen
(1994-1999) Arne Sejrsgaard-Jacobsen
(1999-2005) Hans Peter Egeskov / Else Marie Egeskov
(2005-) Lars Kronshage

Herregårde i Sorø Kommune
Hans J. Holm
Herregårde i Sorø Amt
Inning

En inning er en baseball-, softball- eller cricketkamps overordnede strukturelle bestanddel.

Baseball og softball 
En sædvanlig baseballkamp består af 9 innings, som hver er delt op i to halvdele: en, hvor udeholdet batter (slår til bolden), og en, hvor hjemmeholdet batter. Disse halvdele kaldes hhv. toppen og bunden af den pågældende inning. Hver inning består af 3 outs.

Hvis hjemmeholdet fører, når toppen af niende inning er færdigspillet, spilles bunden af niende inning ikke, da kampens vinder således ikke kan ændres. Hvis stillingen er uafgjort efter ni hele innings, spilles en ekstra inning, og sådan fortsættes der, indtil et af holdene er foran efter slutningen af inningen. Dog ender kampen i det øjeblik, hvor hjemmeholdet scorer det vindende point i bunden af inningen (dette kaldes en walk-off victory).

I amerikansk baseball er der tradition for, at tilskuerne rejser sig op og strækker sig i pausen mellem toppen og bunden af syvende inning (dette benævnes seventh inning stretch). Fans af sporten vil da alle synge med på den traditionelle sang Take Me Out To the Ball Game.

En normal softballkamp består af 7 innings.

Baseball
Romessens

Romessens er et aromastof, der bruges som erstatning for ægte rom i desserter, kager og slik. Som ordet "essens" antyder, blev produktet oprindelig fremstillet ved forsigtig indkogning af rom, sådan at man fik fat på essensen, dvs. kerneindholdet af rommen.

Nu om stunder fremstilles der romessens efter mange forskellige opskrifter, der ofte er fabrikationshemmeligheder. Det mest sikre er, at essensen ikke har været i berøring med ægte rom. I stedet består produkterne af en række stoffer, som kan efterligne rommens karakteristiske duft og smag. Et enkelt firma står ved sit produkts bestanddele og oplyser, at det indeholder naturlige og naturidentiske aromastoffer, vand, vegetabilsk glycerin, alkohol.

Aromaer
Trinitatis (flertydig)

Trinitatis kan henvise til flere artikler:

 Trinitatis – en højtid i den danske folkekirke
 Trinitatis Kirke (Fredericia Kommune) – en kirke i Trinitatis Sogn, Fredericia Kommune og i Fredericia Provsti
 Trinitatis Kirke (Københavns Kommune) – en kirke i Trinitatis Sogn, Københavns Kommune og i Vor Frue Provsti
 Treenigheden – et centralt begreb inden for den kristne teologi (latin trinitas med genitiv trinitatis)
Landsbytosse

Landsbytosse var oprindelig en betegnelse for en udviklingshæmmede i en landsby. 
Nu bruges udtrykket i flere betydninger, hvor mest kendt er nok som det nedsættende og satiriske udtryk for politikere, der præsenterer usædvanlige og urealistiske forslag og udsagn der tit skaber ravage i et parti.

Ifølge Den Danske Ordbog betyder en landsbytosse enten en dum, enfoldig eller skør person eller en dum, enfoldig eller skør person fra landet.

For betydningen som landsbyens udviklingshæmmede spores det engelske udtryk "village idiot" tilbage til et forord til George Bernard Shaws skuespil Major Barbara fra 1907.

Som det nedsættende politiske udtryk blev det foreviget i forbindelse med Fremskridtspartiets landsmøde i september 1995, men er siden også anvendt om de medlemmer af politiske partier som for eksempel Dansk Folkeparti, der er ude af trit med partiets politiske linje. 
Særligt Fremskridtspartiets Kresten Poulsgaard er knyttet til udtrykket.
"Landsbytosse" bruges mest i danske indenrigspolitiske sammenhænge, men en dansk kommentator har dog også brugt udtrykket til globale politiske figure som Mahmoud Ahmadinejad, Hugo Chavez og Julian Assange.
Som et paralleludtryk er "storbytosse" en nedsættende betegnelse for et medlem af partiet Ny Alliance. 
Det ord introduceres i en artikel af Rune Lykkeberg i avisen Information i 2007.
En kvindelig københavnsk politikere skal have opfundet dette paralleludtryk.

I en positiv betydning bruger Landsforeningen Af Landsbysamfund ordet landsbytosse i deres årlige kåring af person der kæmper for en sag mod alle odds.
I 1982 var det forfatteren Knud Holst, der blev hædret "for digtning, beskrivelse af landsbyerne og deres situation."
Efterfølgende er hædren blandt andre tilfaldet miljøministeren Christian Christensen i 1984, Informations journalist Per Henrik Hansen i 1991, forfatteren Knud Sørensen i 1997 og folketingsmedlem Kristen Touborg i 2006.

Henvisninger 

Ord og vendinger
Psykiske sygdomme
Sociale opdelinger
Carmen Amariei

Carmen Amariei Lungu (født 3. september 1978) er en rumænsk håndboldspiller, der nu spiller i Terom Iaşi efter at have spillet en årrække i danske klubber. Hun er gift med Radu Lungu.

Efter at have slået sit navn fast som hårdtskydende back i Vâlcea samt franske ESBF Besançon og på det rumænske landshold kom Carmen Amariei i 2004 til Randers HK. Efter en sæson her skiftede hun til Slagelse DT, inden hun tog et par sæsoner i sit hjemland. Da Anja Andersen blev træner for FC København, hentede hun igen Amariei til Danmark, men da dette hold lukkede det følgende år, skiftede Amariei til Viborg HK, hvor hun fik en enkelt sæson, inden det igen gik hjem til Rumænien.

Hun har spillet på det rumænske landshold, men stoppede på grund af utilfredshed med træneren. Hun har vundet EHF Champions League, DM, VM og flere andre titler. Efter VM 1999 blev hun kåret til bedste spiller.

Eksterne henvisninger 
 

Håndboldspillere fra Rumænien
Håndboldspillere fra Randers HK
Håndboldspillere fra Slagelse FH
Håndboldspillere fra FC København Håndbold
Håndboldspillere fra Viborg HK
Frans Hals Museum

Frans Hals Museum er et museum som ligger i den hollandske by Haarlem. Det ligger i et fattighus fra 1600-tallet, men blev i 1913 indrettet til museum.

Museet er opkaldt efter maleren Frans Hals fra det 17. århundrede og har flere malerier af ham, men indeholder også nogle samtidige kunstværker, deriblandt malerier, grafiske værker, skulpturer og keramik.

Eksterne henvisninger 

Museer i Nederlandene
Museer etableret i 1962
Rødkål

 
Rødkål (Brassica oleracea var. capitata) er en grøntsag og én af flere slags hovedkål. Dets blade er farvet stærkt mørkelilla af et højt indhold af anthocyaniner, men kan skifte farve efter jordens surhedsgrad.

Beskrivelse 
I sur jord vil bladene farves røde mens de vil farves blå i neutral jord. Dette kan forklare at den samme plante er forskelligt farvet rundt omkring i verden.

Saften fra rødkål kan bruges som en naturlig omend primitiv indikator for pH-værdi, da syre vil farve saften rød. Hvis syren er ligeså som fx i kulsyrer (der findes i sodavand) opnås en lilla farve. En neutral påvirkning vil lade den beholde den blå farve, en svag base vil farve den grøn, og en stærk base som Natriumhydroxid (som fx flydende afløbsrens) vil farve saften gul.

Ved kogning vil rødkålen normalt farves blå. Derfor tilføjes typisk eddike, for at beholde den røde farve.

Noter

Eksterne henvisninger 

 Flæskesteg.dk om rødkål
 Rødkålsindikatoren. Scienceshow

Nytteplanter
Have-kål
Pengekat

En pengekat eller brystpung er en lille taske til at opbevare vigtige rejsedokumenter; såsom pas, valuta og andre vigtige dokumenter.  Pengekatten er firkantet og flad, og  hænger i en tynd rem rundt om halsen, under tøjet, så den er sværere at stjæle.

Se også 
 Pengebælte
 Tegnebog

Tasker
Pengebeholdere
Forfalskning

En forfalskning foregiver at være som ægte. Fx kunstværker, tekster, penge, mærketøj, personer og smykker. Dokumentfalsk, falskmøntneri samt fremstilling af kopivarer er strafbare handlinger.

Berømte litterære forfalskninger fra slutningen af det 20. århundrede er Hitlers og Jack the Rippers dagbøger. Blandt ældre litterære falsknerier kan nævnes det konstantinske gavebrev, den senantikke Historia Augusta og Daniels Bog i det Gamle Testamente. Et ikke-litterært eksempel er Piltdownmennesket, hvor man med et menneskekranium sat sammen med kæben fra en orangutang forsøgte at skabe et ukendt fortidsmenneske.

Se også 
 Elena Ivannikova – En sag fra 2007 om forfalskninger af danske kunstneres malerier.
 Parodi
 Pastiche
 Plagiat

Litteratur 
 Kunst & kunstforfalskning,

Eksterne henvisninger 

Kriminalitet